Ahetze

**Ahetze** Lapurdiko mendebaldeko udalerri bat da, Lapurdi Erdialdean kokatua, Uhabia ibaiaren ezkerraldean. . urtean  biztanle zituen. Turismoa eta laborantza dira ekonomia jarduera nagusiak.

## Geografia 
### Etxeak eta auzoak 
### Ingurune naturala 
Uhabia ibaia eta Zirikolatzeko erreka igarotzen dira udalerritik, azken horren zenbait ibaiadarrekin batera: Amisolako erreka, Uroneko erreka eta Besaingo erreka.

Irudi:Ahetze Besaingo.JPG|Besaingo erreka
Irudi:Ahetze Moulin.JPG|Besaingo errekan kokaturik dagoen ur-errota

### Udalerri mugakideak 
* Bidarte iparraldean
* Arbona eta Arrangoitze ipar-ekialdean
* Donibane Lohizune mendebaldean
* Senpere hegoaldean

## Historia 
Erdi Aroan, Donejakue bidearen kostaldeko bidea egiten zenbiltzan erromesak, Ahetzetik igarotzen ziren. Ondoren bi aukera zituzten:  Ibarrundik jarraitu, Sarako Ospitale Zaharrera heldu arte; edota Azkaineko Done Jakue kaperatik pasatu, Ibardin lepoa zeharkatu eta Berara joan.

## Demografia 
XIX. mende osoan eta XX. mendearen hasieran 500 biztanle inguruko herria izan zen Ahetze, baina 1960ko hamarkadatik aurrera hazkunde handia izan zuen, eta 2010eko hamarkadan ia 2.000 biztanleen mailara iritsi zen. 

## Ekonomia 
Hil bakoitzaren hirugarren igandean ospatzen da antzinatekoen merkatua, jende asko erakarri ohi duena. Bestalde, herriko ekonomiaren oinarria laborantza den arren azkenaldian herriaren itxura aldatzen hasi da, Lapurdiko kostaldetik hurbil dagoen etxebizitzen eskaera dela medio, zenbait etxegintza proiektu baitira abian.

## Kultura 
[thumb|Ahetzeko Jean-Pierre Urkia ([Euskal Herriko Ahotsak|Ahotsak proiekturako)]]

### Euskara 
Ahetzen Uztaritze inguruko euskara mintzatzen da, erdiguneko nafar-lapurtarra.

## Ondasun nabarmenak 
#### San Martin eliza 
thumb|Ahetzeko XV. mendeko guratzea, San Martin parrokiakoa eta prozesioan eramatekoa. Egurrezko bihotza, zilarrez eta urrez estalia. Atzealdea. Pierre de Lancre sorgin ehiztari epaileren haserrea piztu zuena.
Donejakue bidean kokatua, San Martin eliza XVII. mendekoa da. Aipatzekoak dira erretaula, Done Jakueren zurezko estatua eta XVI. mendeko prozesio gurutze ederra. Gurutze honek, ezkila txikiz hornitua dagoen aldetik, Pierre de Lancre epailea zibilaren haserrea piztu zuen 1609 urteko sorginkeria prozesuan, Deabruaren lana ikusten baitzuen bertan. Herriko armarrian lehoiak daraman gurutzea da berau.

Irudi:Ahetze 2005-01-01.jpg|Ahetzeko San Martin eliza
Irudi:Ahetze_Aurore.jpg|Ahetzeko San Martin eliza
Irudi:Ahetze Rue.JPG|Elizaren kanpandorrea herrigunetik
Irudi:Ahetze Statue.JPG|Elizako atari gainean dagoen Ama Birjinaren estatua
Irudi:Ahetze Cloches.JPG|Kanpaiak
Irudi:Ahetze Stèle.JPG|Hilerriko hilarri disko formakoa 

#### Ostalapia baserria 
Baserri eder hau Done Jakue bideko erromesen ostatua zen, baita ere getariar eta bidartarren babesleku, pirata eta itsaslapurrek kostako bi herri hauek erasotzen zituztenean. Inguruetan harritzarrak ikus daitezke, antzina harresiko zati izandakoak. 2025ean, jatetxe bat dago bertan.

## Argazki galeria 

Irudi:Ahetze_Fronton.jpg|Herriko etxeari atxikirik dagoen pilotalekua.
Irudi:Ahetze (Pyr-Atl., Fr) Mairie et fronton.JPG|Herriko etxea eta pilotalekua.
Irudi:Ahetze (Pyr-Atl., Fr) Place Mattin Trecu.JPG|Mattin Treku plaza. Ezkerretara herriko etxea ageri da eta eskuinaldean San Martin eliza.
Irudi:Ahetze Ferme1.JPG|Ahetzeko etxe bat.
Irudi:Ahetze_Harrieta.JPG|Harrieta etxea.

## Aheztar ospetsuak 
[thumb|[Mattin Treku bertsolariaren omenezko oroigarria]]
* Jean D'Aranbillaga (XVII. mendea), idazle eta apaiza.
* Mattin Treku (1916-1981), bertsolaria.

## Erreferentziak 
## Kanpo estekak 
* Ahetzeko Udalaren webgunea